উল্লেখ্য, ২০১১ সালের ৭ জানুয়ারি বাবার সঙ্গে ভারতের বঙ্গাইগাঁও থেকে কুড়িগ্রামের ফুলবাড়ী উপজেলার অনন্তপুর সীমান্ত দিয়ে আসার সময় আন্তর্জাতিক সীমানা পিলার নং ৯৪৭-এর কাছে বিএসএফ সদস্য অমিয় ঘোষের গুলিতে প্রাণ হারায় কিশোরী ফেলানী। এ হত্যাকাণ্ড নিয়ে দেশে ও বিদেশে তীব্র সমালোচনার মুখে কোচবিহারে বিএসএফের বিশেষ আদালতে বিএসএফ সদস্য অমিয় ঘোষকে অভিযুক্ত করে অভিযোগ গঠন করা হয়। হত্যাকাণ্ডের দুই বছর ৮ মাস পর ২০১৩ সালের ৬ সেপ্টেম্বর অভিযুক্ত অমিয় ঘোষকে নির্দোষ ঘোষণা করে রায় দেন বিএসএফ বিশেষ আদালত। সে রায় পুনর্বিবেচনার আবেদন করা হলে ২০১৫ সালের ২ জুলাই বিএসএফ আদালত অমিয় ঘোষকে নির্দোষ বলে পুনরায় রায় দেন।